ระเบียบคณะกรรมการตรวจสอบทรัพย์สินระเบียบคณะกรรมการตรวจสอบทรัพย์สินว่าด้วยการสั่งตรวจสอบทรัพย์สินการยุติการตรวจสอบทรัพย์สินและการคืนทรัพย์สินที่ยึดหรืออายัดไว้ชั่วคราวพ.ศ. ๒๕๕๗ อาศัยอำนาจตามความในมาตรา ๑๙ วรรคสี่แห่งพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. ๒๕๓๔ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๑๑๖/๒๕๕๗ ลงวันที่ ๒๑กรกฎาคม ๒๕๕๗ เรื่องการแก้ไขเพิ่มเติมกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติดคณะกรรมการตรวจสอบทรัพย์สินออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการตรวจสอบทรัพย์สิน ว่าด้วยการสั่งตรวจสอบทรัพย์สินการยุติการตรวจสอบทรัพย์สินและการคืนทรัพย์สินที่ยึดหรืออายัดไว้ชั่วคราว พ.ศ.๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการ หมายความว่าคณะกรรมการตรวจสอบทรัพย์สินเลขาธิการ หมายความว่าเลขาธิการคณะกรรมการป้องกันและปราบปรามยาเสพติดสำนักงาน หมายความว่าสำนักงานคณะกรรมการป้องกันและปราบปรามยาเสพติดทรัพย์สินที่มีเหตุอันควรสงสัยหมายความว่า ทรัพย์สินที่สงสัยว่าเป็นทรัพย์สินที่เกี่ยวเนื่องกับการกระทำความผิดเกี่ยวกับยาเสพติดและให้หมายความรวมถึงทรัพย์สินที่ผู้ต้องหามีอยู่หรือได้มาเกินกว่าฐานะหรือความสามารถในการประกอบอาชีพหรือกิจกรรมอย่างอื่นโดยสุจริตเว้นแต่เป็นทรัพย์สินที่ใช้ในครัวเรือน หรือทรัพย์สินที่บุคคลทั่วไปสามารถมีได้ตามฐานานุรูปหรือตามความจำเป็นในการดำรงชีพประโยชน์แก่ทางราชการ หมายความว่าเกิดประสิทธิภาพต่อทางราชการและเกิดความคุ้มค่าในเชิงภารกิจของรัฐในการปราบปรามผู้กระทำความผิดเกี่ยวกับยาเสพติดตามเจตนารมณ์ของกฎหมายข้อ ๔ ในการพิจารณาสั่งตรวจสอบทรัพย์สินให้สำนักงานดำเนินการตรวจสอบข้อมูลข้อเท็จจริง รายละเอียดหรือพฤติการณ์ ดังนี้(๑) ชื่อ นามสกุลและเลขประจำตัวประชาชนของผู้ต้องหาหรือเลขประจำตัวบุคคลตามเอกสารที่ทางราชการออกให้(๒) ข้อกล่าวหา ชนิด ประเภทและปริมาณยาเสพติดของกลาง(๓) พฤติการณ์ที่เกี่ยวข้องหรือที่เคยเกี่ยวข้องกับการกระทำความผิดเกี่ยวกับยาเสพติด(๔) รายละเอียดเกี่ยวกับทรัพย์สินของผู้ต้องหาที่ตรวจพบ(๕) รายละเอียดเกี่ยวกับอาชีพรายได้และข้อเท็จจริงเกี่ยวกับการได้มาซึ่งทรัพย์สิน(๖) ชื่อหน่วยงานผู้ทำการสืบสวนจับกุมและหัวหน้าชุดในการสืบสวนจับกุม(๗) ชื่อหน่วยงานสอบสวนและพนักงานสอบสวนที่รับผิดชอบเพื่อประโยชน์ในการพิจารณาให้หน่วยงานที่เสนอเรื่องให้มีการสั่งตรวจสอบทรัพย์สินจัดส่งข้อมูลข้อเท็จจริงตามวรรคหนึ่ง มายังสำนักงานข้อ ๕ ในกรณีการดำเนินการตรวจสอบข้อมูลข้อเท็จจริง รายละเอียดหรือพฤติการณ์เพื่อประโยชน์ในการพิจารณาสั่งตรวจสอบทรัพย์สินตามข้อ๔หากปรากฏว่าทรัพย์สินของผู้ต้องหารายใดเป็นทรัพย์สินที่มีเหตุอันควรสงสัยว่าเกี่ยวเนื่องกับการกระทำความผิดเกี่ยวกับยาเสพติดให้เลขาธิการเสนอคณะกรรมการพิจารณาสั่งให้มีการตรวจสอบทรัพย์สินของผู้ต้องหารายนั้นแต่ในกรณีที่มีเหตุอันควรเชื่อได้ว่าทรัพย์สินรายใดอาจมีการโอน ยักย้าย ซุกซ่อนและมีความจำเป็นเร่งด่วนไม่อาจนำเสนอคณะกรรมการได้ทันหรือเป็นกรณีที่มีเหตุผลและความจำเป็นอย่างอื่นเลขาธิการอาจสั่งให้ตรวจสอบทรัพย์สินของผู้ต้องหาไปก่อนแล้วรายงานให้คณะกรรมการทราบก็ได้ข้อ ๖ กรณีคณะกรรมการหรือเลขาธิการสั่งตรวจสอบทรัพย์สินของผู้ต้องหารายใดในระหว่างการดำเนินการตรวจสอบทรัพย์สินหากพนักงานเจ้าหน้าที่พบว่าการดำเนินการตรวจสอบทรัพย์สินต่อไปจะไม่ก่อให้เกิดประโยชน์แก่ทางราชการให้พนักงานเจ้าหน้าที่แจ้งผลการตรวจสอบทรัพย์สินพร้อมความเห็นเสนอต่อคณะกรรมการเพื่อพิจารณาหากคณะกรรมการเห็นด้วยกับความเห็นของพนักงานเจ้าหน้าที่คณะกรรมการอาจสั่งให้ยุติการตรวจสอบทรัพย์สินนั้นก็ได้การดำเนินการตรวจสอบทรัพย์สินที่ไม่ก่อให้เกิดประโยชน์แก่ทางราชการตามวรรคหนึ่งให้หมายความรวมถึง(๑) ไม่คุ้มค่าในการดำเนินการตรวจสอบทรัพย์สินการยึดหรืออายัดและการจัดการทรัพย์สินหรือไม่เกิดประสิทธิภาพในการปราบปรามยาเสพติดหรือเป็นภาระแก่ทางราชการมากกว่าประโยชน์ที่ทางราชการจะได้รับโดยมีมูลค่าทรัพย์สินตามที่เลขาธิการประกาศกำหนด โดยความเห็นชอบของคณะกรรมการ(๒)เป็นทรัพย์สินที่หากมีการดำเนินการตามกฎหมายอื่นแล้วจะทำให้เกิดประสิทธิภาพในการบังคับใช้กฎหมายยิ่งกว่าข้อ ๗ การแจ้งผลการตรวจสอบทรัพย์สินตามข้อ๖ ควรให้ปรากฏข้อเท็จจริงประกอบการพิจารณา ดังนี้(๑) พฤติการณ์ที่เกี่ยวข้องกับการกระทำความผิดเกี่ยวกับยาเสพติดของผู้ต้องหาที่ถูกตรวจสอบทรัพย์สิน(๒)ผลการดำเนินคดีอาญาหรือคำพิพากษาในคดีที่ผู้ต้องหาถูกจับกุมในความผิดเกี่ยวกับยาเสพติด(๓) รายละเอียดทรัพย์สิน สภาพและราคาประเมินของทรัพย์สินแต่ละรายการ(๔) ภาระต่าง ๆ ที่จะตกแก่ทางราชการหากดำเนินการตรวจสอบทรัพย์สินต่อไป(๕)ประโยชน์ที่จะได้รับเมื่อศาลมีคำสั่งถึงที่สุดให้ริบทรัพย์สินตกเป็นของกองทุนป้องกันและปราบปรามยาเสพติด(๖)การดำเนินการตามกฎหมายอื่นจะเกิดประโยชน์มากกว่าหรือเป็นภาระแก่ทางราชการน้อยกว่าการดำเนินการตรวจสอบทรัพย์สินตามกฎหมายนี้ข้อ ๘ ในกรณีคณะกรรมการได้พิจารณาผลการตรวจสอบทรัพย์สินและความเห็นของพนักงานเจ้าหน้าที่ตามข้อ๖ และข้อ ๗ แล้วหากคณะกรรมการเห็นสมควรดำเนินการตรวจสอบทรัพย์สินต่อไปให้พนักงานเจ้าหน้าที่ดำเนินการตรวจสอบทรัพย์สินต่อไปในกรณีที่คณะกรรมการเห็นด้วยกับความเห็นของพนักงานเจ้าหน้าที่และคณะกรรมการสั่งให้ยุติการตรวจสอบทรัพย์สินนั้นหากคณะกรรมการเห็นสมควรจะสั่งให้คืนทรัพย์สินที่มีการยึดหรืออายัดไว้ชั่วคราวในระหว่างการตรวจสอบให้แก่เจ้าของทรัพย์สินก็ได้ในกรณีคณะกรรมการสั่งให้คืนทรัพย์สินที่มีการยึดหรืออายัดไว้ชั่วคราวในระหว่างการตรวจสอบให้แก่เจ้าของทรัพย์สินตามวรรคหนึ่งให้สำนักงานคืนทรัพย์สินนั้นให้แก่เจ้าของทรัพย์สินในกรณีทรัพย์สินที่คืนเป็นทรัพย์สินที่สามารถดำเนินการตามกฎหมายอื่นได้ก็ให้ดำเนินการกับทรัพย์สินนั้นต่อไปตามกฎหมายดังกล่าวนั้นการขอรับทรัพย์สินคืนและการคืนทรัพย์สินตามวรรคหนึ่ง ให้นำกฎกระทรวงฉบับที่ ๖ (พ.ศ. ๒๕๓๕)ออกตามความในพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔ มาบังคับใช้โดยอนุโลมข้อ ๙ ให้เลขาธิการรักษาการตามระเบียบนี้และให้มีอำนาจออกระเบียบประกาศ หรือคำสั่งเพื่อปฏิบัติการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้เลขาธิการเสนอคณะกรรมการวินิจฉัยชี้ขาดประกาศณ วันที่ ๑๐ ตุลาคม พ.ศ. ๒๕๕๗ชาญเชาวน์ไชยานุกิจรองปลัดกระทรวงยุติธรรมรักษาราชการแทนปลัดกระทรวงยุติธรรมประธานกรรมการตรวจสอบทรัพย์สินปริยานุช/ผู้จัดทำ๓ พฤศจิกายน๒๕๕๗กฤษดายุทธ/ผู้ตรวจ๕ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๔ ง/หน้า ๑/๒๗ ตุลาคม ๒๕๕๗